GTG กระหึ่มเวกัส! ส่งสินค้ากัญชา-กัญชง อวดโฉมงาน “MJBizCon” ต่างชาติแห่สนใจพรึบ
GTG ปลื้ม กระแสตอบรับงานกัญชาโลก “MJBizCon” ที่ ลาสเวกัส นานาชาติแห่เยี่ยมชมบูธล้นหลาม ทำนามบัตรกว่าพันใบหมดเกลี้ยง
25 ต.ค. 2564

บริษัท โกลเด้น ไทรแองเกิ้ล กรุ๊ป จำกัด (มหาชน) หรือ GTG ตัวจริงผู้ผลิตและวิจัยกัญชา – กัญชงชั้นนำ สัญชาติไทยรายแรกและรายเดียวที่ได้เข้าร่วมงาน “MJBizCon” งานมหกรรมกัญชากัญชง ซึ่งในปีนี้งานจัดขึ้นระหว่างวันที่ 20 – 22 ตุลาคม ที่ผ่านมา ณ เมือง Las Vegas ประเทศสหรัฐอเมริกา โดยได้ทำหน้าที่ตัวแทนประเทศไทยเบิกทางสู่ตลาดกัญชา-กัญชงให้โลกรู้จักได้อย่างประสบความสำเร็จ สร้างชื่อเสียงระดับโลก
สำหรับภายในงาน GTG ได้นำเสนอสินค้า OEM มากมาย ที่ผลิตและสกัดจากต้นแม่พันธุ์ Raksa อาทิเช่น อาหารเสริมทางการแพทย์ เช่น CBD shot (Liquid and Powder), CBD tincture หรือ สินค้าบริโภค เช่น CBD dark chocolate bar, Thai mangosteen CBD gummies, CBD olive oil สินค้าเครื่องสำอาง/เวชสำอางอย่าง Thai Herb CBD bath bomb, CBD Herbal face mask, Thai remedy CBD topical balm, Butterfly pea with CBD shampoo and conditioner, Turmeric CBD face and body lotion ผลิตภัณฑ์เครื่องดื่มเช่น Dragon fruit CBD focus shots, Raspberry CBD drink mix และผลิตภัณฑ์อื่นๆ อีกมากมาย อีกทั้งยังจัดแสดงสินค้าของพาร์ทเนอร์ที่ GTG ร่วมทำโปรดักซ์ อย่าง Chanabis และ Hemp Ice Cream
โดยสินค้าที่ทาง GTG ได้นำไปจัดแสดงได้รับความนิยมในหมู่ชาวต่างชาติเป็นอย่างมาก เนื่องจากมีความหลากหลายทางด้านผลิตภัณฑ์ที่มาจากสารสกัดจากต้นกัญชา-กัญชง สายพันธุ์ไทย (Raksa) และสินค้าจากการผสมผสานรวมเข้ากับสมุนไพรไทย ไม่ว่าจะเป็นสินค้าอุปโภคหรือบริโภคต่างๆ ที่ถือว่าเป็นความแปลกใหม่ในตลาดต่างประเทศ อีกทั้ง GTG ยังได้นำเทคโนโลยีและนวัตกรรมใหม่ๆ ไปเผยแพร่ให้ตลาดโลกรู้จักอีกด้วย
นอกจากนี้สารสกัด CBD จากต้นแม่พันธุ์ Raksa ของ GTG ยังมีชื่อเสียงไม่แพ้กัน เนื่องจากชื่อเสียงของดอกแห้งที่มีสาร CBD สูงถึง 16 – 18% และสาร THC ต่ำกว่า 1% ซึ่งสามารถนำไปใช้ในผลิตภัณฑ์ต่างๆ อย่าง อาหาร, เครื่องดื่ม, อาหารเสริม, ยา และเหมาะอย่างยิ่งกับการนำไปใช้ในเครื่องสำอาง/เวชสำอาง เป็นประโยชน์ในการรักษาผิวหนังโดยเฉพาะ เนื่องจาก GTG ใช้เทคโนโลยีการสกัดที่ทันสมัยจนสามารถคงสภาพสารสกัด CBDA (สารที่ให้สรรพคุณด้านผิวหนัง) ไว้ได้อย่างสมบูรณ์
ด้านนายกฤษณ์ ธีรเกาศัลย์ กรรมการผู้จัดการ GTG เปิดเผยว่า การเข้าร่วมงาน MJBizCon ในครั้งนี้ ไม่ได้เป็นเพียงการไปจัดแสดงสินค้าของ GTG เพื่อการค้าเพียงอย่างเดียว แต่ยังเป็นการเปิดตัวสายพันธ์กัญชากัญชงและผลิตภัณฑ์ของไทยสู่สายตาชาวโลก สร้างชื่อเสียงและประกาศให้ทั่วโลกรู้ว่าประเทศไทยสามารถปลูก-สกัด-ผลิตสินค้ากัญชากัญชงได้ สร้างโอกาสทางธุรกิจให้กับบรรดาผู้ประการอื่นๆของไทยด้วย
ทั้งนี้ในส่วนของ GTG ประสบความสำเร็จเป็นอย่างมากด้วยบูธจัดแสดงสินค้าได้ต้อนรับตัวแทนผู้ประกอบการจากนานาชาติอย่างล้นหลามตั้งแต่วันแรกที่จัดงานจนกระทั่งวันสุดท้าย นามบัตรของบริษัทที่เตรียมไปกว่าพันใบหมดเกลี้ยง และได้ทยอยจัดคิวนัดหมายกับตัวแทนผู้ประกอบการจากหลายบริษัทในหลากประเทศเพื่อเจรจาเพิ่มเติมเกี่ยวกับผลิตภัณฑ์ของ GTG เป็นสัญญาณที่ดีของความร่วมมือระหว่างประเทศในอนาคตอันใกล้นี้ และ GTG มั่นใจว่าจะมีผลงานที่ดีทยอยแจ้งออกมาอย่างต่อเนื่องหลังจากนี้